Bagaj suspect într-un autobuz din Capitală. SRI intervine la fața locului.
Echipa pirotehnică a Brigăzii Antitero din cadrul SRI face verificări. Bagajul suspect se află în autobuzul 783 din București. Autobuzul este blocat în acest moment în zona Piața Victoriei.
Un bagaj suspect a fost semnalat, azi, în autobuzul 783 din Capitală, acesta fiind blocat, la această oră, în Piața Victoriei. Echipa pirotehnică a Brigăzii Antitero din cadrul SRI intervine pentru a inspecta bagajul.Autoritățile au fost anunțate prin apel la 112 de faptul că există un bagaj suspect în autobuzul 783 din București."Autobuzul este blocat în acest moment undeva în zona Pieței Victoria, către sensul Piața Romană, pasagerii au fost debarcați, zona delimitată", au anunțat reprezentanții SRI, care intervin în acest caz.Echipa pirotehnică a Brigăzii Antitero din cadrul SRI va inspecta bagajul.